Σηπτική Ψευδάρθρωση Κερκίδας - Hand Surgery\nΣΗΠΤΙΚΗ ΨΕΥΔΑΡΘΡΩΣΗ ΚΕΡΚΙΔΑΣ\n(SEPTIC NONUNION OF RADIUS FRACTURE)\nΤα κατάγματα του κάτω πέρατος της κερκίδας είναι πολύ συνηθισμένα κατάγματα και συνήθως η έκβασή τους είναι ομαλή είτε επιλεγεί συντηρητική θεραπεία είτε χειρουργική. Όμως, κάποιες φορές τα κατάγματα αυτά δεν επουλώνονται ιδιαίτερα αν συνυπάρξει λοίμωξη. Ο ασθενής που παρουσιάζουμε ήταν 19 χρονών που μετά από ένα ανοικτό κάταγμα εμφάνισε οστική λοίμωξη, μη πώρωση του κατάγματος και αδυναμία χρήσης του χεριού. Στον ασθενή επιλέχτηκε η αφαίρεση όλου του παθολογικού ιστού από τη φλεγμονή και η γεφύρωση του ελλείμματος με αγγειούμενο οστικό μόσχευμα περόνης. Το αγγειούμενο οστικό μόσχευμα προσφέρει καλή αιμάτωση για τη καταπολέμηση της λοίμωξης και βοηθάει πολύ στη πώρωση του κατάγματος.\nΗ πώρωση και η ενσωμάτωση του μοσχεύματος υπήρξε ομαλή και πλήρης. Σε δεύτερο χρόνο αποκατεστάθη η σχέση μήκους κερκίδας – ωλένης με βράχυνση της ωλένης. Το τελικό αποτέλεσμα κρίνεται ως εξαιρετικό. Ο ασθενής έχει πολύ καλό εύρος κίνησης στο καρπό του, έχει δύναμη στο χέρι του, εργάζεται και ζει μια φυσιολογική ζωή. Αν δεν είχε υποβληθεί στη συγκεκριμένη θεραπεία θα ήταν «ανάπηρος» από τα 20 του χρόνια για όλη του τη ζωή.\nΤο αγγειούμενο οστικό μόσχευμα της περόνης είναι ένας πολύ χρήσιμος οστικός κρημνός στην Ορθοπαιδική, αλλά και σε άλλες ειδικότητες. Είναι σχετικά, για τον γνώστη της περιοχής, εύκολος στη παρασκευή και τα αγγεία του προσφέρονται για αναστομώσεις. Όταν χρειάζεται, είναι δυνατόν να ληφθεί μαζί με τμήμα δέρματος για να καλύψει ταυτόχρονα ένα δερματικό έλλειμα ή ένα έλλειμα βλεννογόνου στη στοματική κοιλότητα.\nΟι αποτυχημένες προηγούμενες προσπάθειες αντιμετωπίσεως του κατάγματος της κερκίδας\nΗ άμεση μετεγχειρητική εικόνα και η οστεοσύνθεση του μοσχεύματος της περόνης\n7 μήνες μετεγχειρητικά υπάρχει πώρωση του κατάγματος και ενσωμάτωση του μοσχεύματος της περόνης\nΈνα χρόνο μετά ο ασθενής υπεβλήθη σε οστεομία βράχυνσης της ωλένης\nΗ τελική κίνηση του καρπού κρίνεται ως άριστη


Taco Mac, Buford - Κριτικές εστιατορίων - TripAdvisor\nBuford: Όλα τα εστιατόρια Taco Mac: Εστιατόρια στην περιοχή\nBuford: Όλες οι δραστηριότητες Δραστηριότητες κοντά σε: Taco Mac\nΗνωμένες Πολιτείες Τζόρτζια Buford Εστιατόρια σε Buford Taco Mac\nΝο 109 από 187 στην κατηγορία Εστιατόρια για: Buford €€ - €€€\nΑμερικανική, Μπαρ, Παμπ 3250 Woodward Crossing Blvd, Buford, GA 30519-5705+1 678-730-8226+ Προσθέστε ιστότοπο\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 3,5 76 κριτικέςΕξαιρετικό33%Πολύ καλό27%Μέτριο17%Ανεπαρκές10%Πολύ κακό13%17 Οκτ 2016“Sunday Lunch”9 Αυγ 2016“Go for the craft beer selection....”Ανοιχτό τώραΚυρ11:00 - 00:00Δευ - Πεμ11:00 - 01:00Παρ - Σαβ11:00 - 02:00Αναλυτικό ωράριο ΚΟΥΖΙΝΕΣ Αμερικανική, Μπαρ, Παμπ ΤΙΜΗ €€ - €€€ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 3250 Woodward Crossing Blvd, Buford, GA 30519-5705Όλες οι λεπτομέρειες Βελτίωση αυτής της καταχώρισηςΑυτό το εστιατόριο έχει σερβιτόρους και σερβιτόρες;Ναι Όχι Άγνωστο Αυτό το εστιατόριο σερβίρει αλκοόλ;Ναι Όχι Άγνωστο Αυτό το εστιατόριο διαθέτει τηλεόραση;Ναι Όχι Άγνωστο Αυτό το εστιατόριο είναι καλό για μπραντς;Ναι Όχι Άγνωστο Αυτό το εστιατόριο είναι μεξικάνικο; Ναι Όχι Άγνωστο Αυτό το εστιατόριο είναι καλό για βραδινό γεύμα;Ναι Όχι Άγνωστο Αυτό το εστιατόριο είναι καλό για μεσημεριανό γεύμα;Ναι Όχι Άγνωστο Αυτό το μέρος είναι παμπ;Ναι Όχι Άγνωστο Αυτό το εστιατόριο είναι καλό για μεγάλες παρέες;Ναι Όχι Άγνωστο Μπορεί ένας χορτοφάγος να απολαύσει ένα καλό γεύμα σε αυτό το εστιατόριο;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτική\nΒαθμολογία ταξιδιωτών Εξαιρετικό24Πολύ καλό21Μέτριο13Ανεπαρκές8Πολύ κακό10Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (32)Αγγλικά (75)Γερμανικά (1)Γλώσσα Ελληνικά (32)Αγγλικά (75)Γερμανικά (1)\nTBO88164Η κριτική γράφτηκε πριν από 1 εβδομάδα μέσω κινητής συσκευής Not This One!Μετάφραση Google ΠερισσότεραΕυχαριστούμε, TBO88 Ο/η T M, Guest Relations Manager του Taco Mac, έχει απαντήσει σε αυτή την κριτικήΑπάντηση: πριν από 5 ημέρεςΜετάφραση Google Περισσότερα\nHpytravlr4423Η κριτική γράφτηκε πριν από 4 εβδομάδες Cannot make a burger?Μετάφραση Google ΠερισσότεραΕυχαριστούμε, Hpytravlr Ο/η T M, Guest Relations Manager του Taco Mac, έχει απαντήσει σε αυτή την κριτικήΑπάντηση: πριν από 4 εβδομάδεςΜετάφραση Google Περισσότερα\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιburchkeena4Η κριτική γράφτηκε 2 Απριλίου 2017 μέσω κινητής συσκευής Το φαγητό είναι πολύ άσχημο!!ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σαςΟ/η T M, Guest Relations Manager του Taco Mac, έχει απαντήσει σε αυτή την κριτικήΑπάντηση: 3 Απριλίου 2017Μετάφραση Google Περισσότερα\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιKelly C2Η κριτική γράφτηκε 10 Μαρτίου 2017 μέσω κινητής συσκευής Το KellyΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σαςΟ/η T M, Guest Relations Manager του Taco Mac, έχει απαντήσει σε αυτή την κριτικήΑπάντηση: 12 Μαρτίου 2017Μετάφραση Google Περισσότερα\nJohn WHarrison Twp36054Η κριτική γράφτηκε 1 Φεβρουαρίου 2017 Good eatsΜετάφραση Google ΠερισσότεραΕυχαριστούμε, John W Ο/η T M, Guest Relations Manager του Taco Mac, έχει απαντήσει σε αυτή την κριτικήΑπάντηση: 3 Φεβρουαρίου 2017Μετάφραση Google Περισσότερα\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιKora T4Η κριτική γράφτηκε 19 Ιανουαρίου 2017 μέσω κινητής συσκευής Εξαιρετική εξυπηρέτησηΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σαςΟ/η T M, Guest Relations Manager του Taco Mac, έχει απαντήσει σε αυτή την κριτικήΑπάντηση: 20 Ιανουαρίου 2017Μετάφραση Google Περισσότερα\ncandiceeastonflowery branch158Η κριτική γράφτηκε 1 Ιανουαρίου 2017 Contaminated Food ~ Poor Response from ManagementΜετάφραση Google ΠερισσότεραΕυχαριστούμε, candiceeaston Ο/η T M, Guest Relations Manager του Taco Mac, έχει απαντήσει σε αυτή την κριτικήΑπάντηση: 3 Ιανουαρίου 2017Μετάφραση Google Περισσότερα\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιDeshah LΝασάου, New Providence Island233Η κριτική γράφτηκε 7 Δεκεμβρίου 2016 Καλό τόοοοοοοοοοοοσοΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σαςΟ/η T M, Guest Relations Manager του Taco Mac, έχει απαντήσει σε αυτή την κριτικήΑπάντηση: 9 Δεκεμβρίου 2016Μετάφραση Google Περισσότερα\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιDana G253Η κριτική γράφτηκε 17 Οκτωβρίου 2016 μέσω κινητής συσκευής Καταπληκτικό ΦαγητόΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σαςΟ/η T M, Guest Relations Manager του Taco Mac, έχει απαντήσει σε αυτή την κριτικήΑπάντηση: 19 Οκτωβρίου 2016Μετάφραση Google Περισσότερα\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιBrasstownCape Coral, Φλόριντα285Η κριτική γράφτηκε 17 Οκτωβρίου 2016 Μεσημεριανό γεύμα την ΚυριακήΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σαςΟ/η T M, Guest Relations Manager του Taco Mac, έχει απαντήσει σε αυτή την κριτικήΑπάντηση: 18 Οκτωβρίου 2016Μετάφραση Google Περισσότερα\nΕνημέρωση καταχώρισης… Στην περιοχή Κοντινά εστιατόριαLuigi's a Slice of Italy118 κριτικές 0,44 χλμ μακριά Alino Pizzeria17 κριτικές 0,45 χλμ μακριά Wayback Burgers8 κριτικές 0,41 χλμ μακριά Zoes Kitchen7 κριτικές 0,13 χλμ μακριά Κοντινά αξιοθέαταMall of Georgia249 κριτικές 0,5 χλμ μακριά CoolRay Field177 κριτικές 3,15 χλμ μακριά SS Airsoft10 κριτικές 5,25 χλμ μακριά Gwinnett Environmental & Heritage Center57 κριτικές 1,95 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Taco Mac και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Οδηγίες δημοσίευσηςΥποβολήΕπαλήθευση: Βελτίωση αυτής της καταχώρισης\n3250 Woodward Crossing Blvd, Buford, GA 30519-5705 Τοποθεσία:


ΕΡΩΤΗΣΗ ΣΤΗ ΒΟΥΛΗ ΓΙΑ ΤΗ ΔΙΚΗΓΟΡΙΚΗ ΑΣΚΗΣΗ ΣΤΗΝ ΕΛΛΑΔΑ ΠΤΥΧΙΟΥΧΩΝ ΠΑΝΕΠΙΣΤΗΜΙΩΝ ΤΟΥ ΕΞΩΤΕΡΙΚΟΥ\nΠΑΙΔΕΙΑ 11/12/2015 - 19:30 | Author: Newsroom Ipaidia\nΔικηγορική άσκηση στην Ελλάδα πτυχιούχων πανεπιστημίων του εξωτερικού – Επιτροπή Αξιολόγησης\nΣύμφωνα με το άρθρο 15 παρ.\n1 του Κώδικα Δικηγόρων πτυχιούχοι πανεπιστημίων του εξωτερικού μπορούν να πραγματοποιούν δικηγορική άσκηση στην Ελλάδα εφόσον είναι πολίτες κράτους – μέλους της Ευρωπαϊκής Ένωσης και είναι κάτοχοι πτυχίου νομικής σχολής των πανεπιστημίων των εν λόγω κρατών. Περαιτέρω, σύμφωνα με το άρθρο 15 παρ. 1Α του Κώδικα Δικηγόρων, η εγγραφή των εν λόγω πτυχιούχων στα μητρώα ασκούμενων δικηγόρων γίνεται κατόπιν υποβολής αίτησης και αξιολόγησης αυτής από ειδική Επιτροπή Αξιολόγησης. Η λειτουργία της Επιτροπής αυτής διέπεται από την Υπουργική Απόφαση 80423/ΦΕΚ Β΄ 2923/30.10.2014, «Επιτροπή Αξιολόγησης υποψήφιων ασκούμενων δικηγόρων», που έχει εκδοθεί κατ’ εξουσιοδότηση του άρθρου 15 παρ. 1Α του Κώδικα Δικηγόρων.\nΔυστυχώς, η Επιτροπή Αξιολόγησης έχει καθυστερήσει για μεγάλο χρονικό διάστημα, που σε ορισμένες περιπτώσεις υπερβαίνει το ένα έτος, να αποφανθεί για ένα μεγάλο αριθμό αιτήσεων υποψηφίων ασκούμενων δικηγόρων με νομικές σπουδές στην Κύπρο. Η καθυστέρηση αυτή φαίνεται ότι είναι αδικαιολόγητη και έρχεται σε αντίθεση με τα προβλεπόμενα στην προαναφερθείσα Υπουργική Απόφαση 80423/2014, δεδομένου ότι στο άρθρο 2 παρ. 3 αυτής ορίζεται ότι η Επιτροπή Αξιολόγησης συνεδριάζει τακτικά τέσσερις φορές ετησίως, κατά τους μήνες Μάρτιο, Ιούνιο, Σεπτέμβριο και Δεκέμβριο, και στο άρθρο 3 παρ. 2 αυτής προβλέπεται ότι σε κάθε περίπτωση η Επιτροπή οφείλει να αποφανθεί για την εκάστοτε αίτηση εντός δύο μηνών από τη συνεδρίασή της.\nΣε σχέση με την ουσία του ζητήματος, σημειώνεται ότι οι εν λόγω υποψήφιοι ασκούμενοι δικηγόροι, πτυχιούχοι νομικής των πανεπιστημίων της Κύπρου, έχουν επιτύχει την αναγνώριση της ισοτιμίας και αντιστοιχίας του πτυχίου τους από τον Δ.Ο.Α.Τ.Α.Π.. Περαιτέρω, αυτοί δύνανται να εγγραφούν στα μητρώα ασκούμενων δικηγόρων των Δικηγορικών Συλλόγων της Κύπρου.\nΗ ιδιότυπη αυτή «ομηρία» των υποψήφιων ασκούμενων δικηγόρων με νομικές σπουδές στην Κύπρο πρέπει να τερματισθεί και η Επιτροπή Αξιολόγησης οφείλει να αποφανθεί αμέσως σε σχέση με τις εκκρεμείς αιτήσεις. Παράλληλα, θα πρέπει να εξετασθεί εάν οι σχετικές καθυστερήσεις οφείλονται σε ατέλειες των ρυθμίσεων της προαναφερθείσας Υπουργικής Απόφασης 80423/2014 και συνεπώς, του κατά πόσο αυτή χρήζει άμεσης αναθεώρησης.\n1) Πρόκειται η Επιτροπή Αξιολόγησης να αποφανθεί αμέσως για τις εκκρεμείς αιτήσεις των υποψηφίων ασκούμενων δικηγόρων με νομικές σπουδές στην Κύπρο;\n2) Χρήζει αναθεώρησης η προαναφερθείσα Υπουργική Απόφαση 80423/2014 που διέπει τη λειτουργία της Επιτροπής Αξιολόγησης υποψήφιων ασκούμενων δικηγόρων; Eιδικότερα, πρέπει αυτή να τροποποιηθεί κατά τέτοιο τρόπο, ώστε να αντιμετωπισθούν αποτελεσματικά ενδεχόμενες αδικαιολόγητες καθυστερήσεις της Επιτροπής Αξιολόγησης; Επίσης, χρειάζεται να αναθεωρηθεί το σύνολο της διαδικασίας, ώστε να απλοποιηθεί για συγκεκριμένες κατηγορίες περιπτώσεων η εγγραφή στα μητρώα ασκούμενων δικηγόρων των πτυχιούχων με νομικές σπουδές σε πανεπιστήμια του εξωτερικού;


HellasKafeneio: Η "ανατριχιαστική" ιστορία ενός μνημείου του 1980 για την ανθρωπότητα\nΗ "ανατριχιαστική" ιστορία ενός μνημείου του 1980 για την ανθρωπότητα\nΟι "Κατευθυντήριοι Λίθοι της Γεωργίας", γνωστοί ως 'Georgia Guidestones', είναι ένα τεράστιο κατασκεύασμα από γρανίτη, το οποίο βρίσκεται στην κορυφή του λόφου Elbert County, στην Γεωργία των ΗΠΑ.\nΣυχνά αναφέρεται ως το "Αμερικάνικο Στόουνχεντζ".\nΣτους λίθους υπάρχει χαραγμένο ένα μήνυμα αποτελούμενο από δέκα οδηγίες, γραμμένες σε οκτώ διαφορετικές σύγχρονες γλώσσες, καθεμιά στη μεγάλη πλευρά των τεσσάρων λίθων. Ξεκινώντας από βόρεια και με κατεύθυνση προς τα δεξιά, οι γλώσσες αυτές είναι: Αγγλικά, Ισπανικά, Σουαχίλι, Χίντι, Εβραϊκά, Αραβικά, Αρχαία Κινέζικα, και Ρώσικα.\nΈμφαση στην οικολογία και στους κινδύνους για τη 'Μητέρα Φύση'.\nΤο κατασκεύασμα έχει σχεδόν έξι μετρά ύψος (είκοσι πόδια) και είναι κατασκευασμένο από έξι πλάκες γρανίτη, που ζυγίζουν πάνω από 100 τόνους συνολικά. Μία πλάκα βρίσκεται στο κέντρο, με τις άλλες τέσσερις διατεταγμένες γύρω απ' αυτήν. Στην κορυφή βρίσκεται η έκτη πλάκα, ως κορωνίδα του κατασκευάσματος. Αξιοσημείωτο είναι ότι οι πλάκες είναι ευθυγραμμισμένες αστρονομικά. Μια πρόσθετη πέτρινη πλάκα, είναι τοποθετημένη στο έδαφος και σε μικρή απόσταση προς τα δυτικά της κατασκευή, η οποία παρέχει ορισμένες διευκρινίσεις σχετικά με την ιστορία και τον σκοπό των "Κατευθυντηρίων Λίθων".\nΟι Λίθοι βρίσκονται στο Elbert County, της Γεωργίας των ΗΠΑ, περίπου 145 χιλιόμετρα ανατολικά της Ατλάντα και 15 χιλιόμετρα βόρεια από το κέντρο της Elberton. Οι λίθοι βρίσκονται σ' ένα ύψωμα, σε μικρή απόσταση από τον την Εθνική Οδό "Highway 77" (Hartwell Highway), στα ανατολικά της Γεωργίας και είναι ορατοί από το δρόμο. Μικρές πινακίδες δίπλα από την Εθνική Οδό αναφέρουν την στροφή για τους "Κατευθυντήριους Λίθους", οι οποίες προσδιορίζονται από το οδικό σήμα που αναφέρει: "Guidestones Rd".\nΗ δημιουργία του επιβλητικού αυτού κατασκευάσματος καλύπτεται από αρκετό μυστήριο. Κατασκευάστηκε στις 22 Μαρτίου 1980, όπως αναφέρει η επεξηγηματική πλάκα, δίπλα απ' αυτό. Οι μοναδικές πληροφορίες που υπάρχουν σχετικά με την κατασκευή του, αναφέρουν ότι τον Ιούνιο του 1979 μετέβη στην περιοχή ένας άνθρωπος ονόματι R.C. Christian, όνομα το οποίο αποτελούσε ψευδώνυμο, όπως παραδέχτηκε και ο ίδιος. Προσέγγισε την εταιρεία φινιρίσματος γρανίτη Elberton και ζήτησε την οικοδόμηση ενός μνημείου το οποίο θα μεταβίβαζε ένα μήνυμα στην ανθρωπότητα. Όπως ο ίδιος είχε πει, αντιπροσώπευε μια ομάδα ατόμων που ήθελαν να προσφέρουν οδηγίες στην ανθρωπότητα.\nΟμάδες όπως οι Ροδόσταυροι και οι Μασόνοι θεωρούνται κατά πολλούς οι πιθανοί κατασκευαστές του. Το RC στο ψευδώνυμο του μυστηριώδη κυρίου "Christian RC" από πολλούς εξηγείται σαν «Rosicrucian", δηλαδή «Ροδόσταυρος». Επίσης αυτό το οποίο προκαλεί τρομερή εντύπωση, είναι η αναφορά στον έλεγχο του πληθυσμού και συγκεκριμένα στην μείωση του σε κάτω από 500.000.000, πράγμα το οποίο σημαίνει ότι περίπου το 99% του πληθυσμού θα πρέπει να πεθάνει.\nΓι' αυτό το λόγο πολλοί αποκαλούν το μνημείο "ταφόπλακα της ανθρωπότητας".\nΑλήθεια η ψέματα είναι μια ιστορία που έχει τρομερό ενδιαφέρον!!!\nΔΕΙΤΕ ΣΧΕΤΙΚΑ ΒΙΝΤΕΟ :\nΑναρτήθηκε από Christine Fotop στις 12:10 μ.μ.\nΕτικέτες Αξιοπερίεργα, Βίντεο, Μυστήρια


Αναρτήθηκε από Kilkis24 on Τρίτη, 14 Σεπτεμβρίου, 2021 · Σχολιάστε\nΗ ΤΕΧΝΗ Κιλκίς και οι εκδόσεις «Πηγή» σας καλούν στην παρουσίαση του βιβλίου του Δημήτρη Δελαρούδη «Το μυστικό άστρο», τη Δευτέρα 20 Αυγούστου 2021, στις 6 το απόγευμα, στο «Στέκι της Τέχνης» στο Μεταλλικό Κιλκίς.\nΥπάρχουν μυστικά άστρα?\nΟ Δημήτρης Δελαρούδης στην πρώτη του νουβέλα μας μιλά για την ασίγαστη επιθυμία του ανθρώπου να προσπαθεί να ελέγξει τα πάντα ακόμα και αν δεν γνωρίζει το εύρος των δυνάμεών του αλλά και για την αστείρευτη μητρική αγάπη.\nΓια το βιβλίο θα μιλήσουν, εκτός από τον ίδιο το συγγραφέα, οι συγγραφείς Αργυρώ Χαρίτου και Μάριος Δημητριάδης.\nΑποσπάσματα από το βιβλίο θα αποδώσουν τα μέλη της θεατρικής ομάδας της Τέχνης, Σταύρος Γκιόγκης, Χάιδω Κραβαρίτη και Βασίλης Τσερτσίδης, υπό την επιμέλεια της φιλολόγου και μέλους της ΤΕΧΝΗΣ, Ελένης Λιαρετίδου.\nΟ συγγραφέας της φανταστικής λογοτεχνίας και φίλος της Τέχνης, Δημήτρης Δελαρούδης, γεννήθηκε το 1972 και είναι ένας από τους πιο αξιόλογους λογοτέχνες της γενιάς του. Τον Οκτώβριο του 2017 κυκλοφόρησε η πρώτη του συλλογή διηγηµάτων µε τίτλο «Ο Ιός της Βαβέλ» (εκδ. Λυκόφως), ακολούθησε το 2020 η νουβέλα μεταφυσικής και μυστηρίου “Το Μυστικό Άστρο” (εκδ. Πηγή) και το 2021 η συλλογή διηγημάτων “Ζωντανός Πυρσός” (εκδ. Υδροπλάνο). Διηγήµατά του έχουν βραβευτεί σε πολλούς διαγωνισµούς του φανταστικού και έχουν δηµοσιευτεί σε ανθολογίες των εκδόσεων Λυκόφως, Ανάτυπο, Ars Nocturna, iWrite, Άλλωστε, ΦantastiCon, σε περιοδικά του φανταστικού, όπως και στην επίσηµη ιστοσελίδα του Graham Masterton. Εργάζεται και ζει στη Θεσσαλονίκη, παρέα µε δύο υπέροχα πλάσµατα: τη γυναίκα του και την κόρη του.\nΑπό τα πιο καλογραμμένα ελληνικά βιβλία φαντασίας που έχω διαβάσει, και για μένα, δείγμα του ποσό καλή μπορεί να γίνει η ελληνική σκηνή.\nΜιχάλης Δαγκλής, συγγραφέας\nΟ Δημήτρης Δελαρούδης καταφέρνει, με το δεύτερο κιόλας βιβλίο του, να εδραιώσει τη θέση του ως ένας από τους πιο αξιόλογους λογοτέχνες της γενιάς του.\nΜίλησα Έσχι, συγγραφέας\nΣυμμετρικά απρόβλεπτο, ανατριχιαστικά αλλοκοσμικό και με τις σωστές γωνίες.\nΚωνσταντίνα Λαψάτη, συγγραφέας\nΟ Δημήτρης Δελαρούδης αποτελεί το παρόν και το μέλλον της Ελληνικής Λογοτεχνίας του Φανταστικού και όχι μόνο αυτής.\nΙωάννης Μπαχάς, εκπαιδευτικός, δημοσιογράφος, ραδιοφωνικός παραγωγός\nΣωστή δομή, εξέλιξη και κορύφωση, άριστος χειρισμός της γλώσσας, πολύ όμορφη έκφραση, γραφή που παρασύρει, νοσταλγική, καλοστημένη ατμόσφαιρα. Διαβάζεις και δραπετεύεις από την πραγματικότητα.\nΖωή Τσούρα, Επιμελήτρια λογοτεχνικών έργων\nΜια φοβερή σύλληψη η οποία μπλέκει πολλά είδη του φανταστικού σε μια μοναδική ιστορία!\nΜάριος Δημητριάδης, συγγραφέας\nΔηλώνω φαν του Δελαρούδη και τον θεωρώ από τις κορυφαίες πένες της εποχής μας, και δεν μιλώ απλώς για τον χώρο του φανταστικού.\nΠρόκειται για ένα έργο υψηλής αναγνωστικής ευχαρίστησης (jouissance), το οποίο θα απολαύσουν εξίσου και οι αναγνώστες χωρίς ένσημα στη φανταστική λογοτεχνία!\nΔημήτρης Σπυρίδωνος, συγγραφέας\nΑπό τις καλύτερες νουβέλες που διάβασα την τελευταία πενταετία.\nΜανώλης Σιμιτσάκης, συγγραφέας\nΈψαχνα να βρω για μέρες τι ήταν αυτό που κρατούσε τη σκέψη μου σ’ εκείνην την ιστορία. Τελικά, ήταν τα μηνύματα και οι απορίες που γεννιούνται, όχι για το βιβλίο, αλλά για τον άνθρωπο γενικότερα και τις αόρατες δυνάμεις που μπορεί να υπάρχουν εκεί έξω…\nΑργυρώ Χαρίτου, συγγραφέας\nΜαντεύω ότι ο συγγραφέας έκανε μια μεγάλη έρευνα και του βγάζω το καπέλο που «έδεσε» τα στοιχεία με έναν τόσο συναρπαστικό τρόπο. Μια πραγματικά πολύ ωραία και προσεγμένη δουλειά!\nΆννα Σπανογιώργου, συγγραφέας\nΕιλικρινά δεν έχω λόγια. Η ατμόσφαιρα καταφέρνει να σε κρατά σε μία μόνιμη ανατριχίλα με το σασπένς αμείωτο!\nΓιώργος Μπελαούρης, συγγραφέας\nΔε νομίζω ότι περίμενε κανείς εμένα να του πω πόσο δυνατή είναι η πένα του κυρίου Δελαρούδη, αλλά εδώ αποδεικνύει για ακόμη μια φορά πόσο δεινά εκτελεί τις ευφάνταστες ιδέες του.\nΜάριος Μητσόπουλος, συγγραφέας\nΒίντεο στο youtube: https://www.youtube.com/watch?v=9YpXHXjeVZA&ab_channel=%CE%A0%CF%81%CF%8C%CF%84%CF%85%CF%80%CE%B5%CF%82%CE%95%CE%BA%CE%B4%CF%8C%CF%83%CE%B5%CE%B9%CF%82%CE%A0%CE%B7%CE%B3%CE%AE\nΗ εκδήλωση θα υλοποιηθεί με την τήρηση όλων των υγειονομικών πρωτοκόλλων που προβλέπονται για τον covid 19.


ΑΡΣΕΝΙΚΟΣ Ο ΚΑΜΜΕΝΟΣ ΓΙΑ ΤΟ ΑΡΣΕΝΙΚΟ ΣΤΟ ΠΟΣΙΜΟ ΝΕΡΟ! - ΒΙΝΤΕΟ ΜΕ ΤΟΝ ΠΑΧΤΑ ΝΑ ΟΜΟΛΟΓΕΙ ΟΤΙ ΥΠΑΡΧΕΙ ΑΡΣΕΝΙΚΟ ΣΤΟ ΝΕΟΧΩΡΙ! - ΣΠΑΕΙ - ειδήσεις, νέα και αρθρογραφία που τα "σπάει"\nHome / Πάχτας / ΑΡΣΕΝΙΚΟΣ Ο ΚΑΜΜΕΝΟΣ ΓΙΑ ΤΟ ΑΡΣΕΝΙΚΟ ΣΤΟ ΠΟΣΙΜΟ ΝΕΡΟ! - ΒΙΝΤΕΟ ΜΕ ΤΟΝ ΠΑΧΤΑ ΝΑ ΟΜΟΛΟΓΕΙ ΟΤΙ ΥΠΑΡΧΕΙ ΑΡΣΕΝΙΚΟ ΣΤΟ ΝΕΟΧΩΡΙ!\nΑΡΣΕΝΙΚΟΣ Ο ΚΑΜΜΕΝΟΣ ΓΙΑ ΤΟ ΑΡΣΕΝΙΚΟ ΣΤΟ ΠΟΣΙΜΟ ΝΕΡΟ! - ΒΙΝΤΕΟ ΜΕ ΤΟΝ ΠΑΧΤΑ ΝΑ ΟΜΟΛΟΓΕΙ ΟΤΙ ΥΠΑΡΧΕΙ ΑΡΣΕΝΙΚΟ ΣΤΟ ΝΕΟΧΩΡΙ!\nΣΠΑΕΙ Τρίτη, Σεπτεμβρίου 17, 2013 Πάχτας Edit\nΕπιτέλους εμφανίστηκε και ένας να τα πάρει αρσενικά, με τα όσα συμβαίνουν σε αυτή τη χώρα και για το αρσενικό που παρουσιάστηκε πάνω από τα όρια στο Νεοχώρι, κοντά στις ...χρυσές γεωτρήσεις, κάνοντας\nαπαγορευτική την πόση του νερού στην περιοχή αυτή της βόρειας και πανέμορφης ορεινής Χαλκιδικής! Αλλά και το πότισμα πώς θα γίνει με αρσενικό, μια και το χωριό φημιζόταν κάποτε για τα φασόλια του;\nΜέσα στην καρδιά του βουνού, με τα κρυστάλλινα νερά, το νερό βγήκε δηλητηριασμένο! Και πήγαν 2-3 κάτοικοι στον Καμμένο, την ώρα που έβγαινε από την ομιλία του στο Βελλίδειο και το αναφέρουν. Και ο Πάνος τους ζητάει να αντιδράσουν λέγοντάς τους:\n«Πρέπει ο Πάχτας να μην μπορεί να κυκλοφορήσει! Λιντσάρετέ τον! Είμαι μαζί σας"! (δείτε το βίντεο στο 6.50')\n1. Σαφώς δεν ήταν δημόσια δήλωση όπως φαίνεται από το βίντεο, αλλά απλή κουβέντα\n2. Σαφώς και το είπε και εξήγησε πρότερα ότι εννοούσε το "να μη μπορεί να κυκλοφορήσει" από τις εντονότατες διαμαρτυρίες των κατοίκων!\nΕπομένως όσα λένε τώρα σε όλο το μνημονιακό κατεστημένο, για να σκεπάζουν το μείζον (αρσενικό στο νερό μέσα στον πιο παρθένο τόπο της Ελλάδας) με το έλασσον (πολιτικό "λιντσάρισμα") είναι πραγματικά για γέλια, όταν την ίδια στιγμή τα ...ευαίσθητα ΜΜΕ, χαϊδεύουν κυριολεκτικά την Χρυσή Αυγή και την Τροϊκανή Χαραυγή!\nΠολλές φορές έχουμε στριμώξει τον Καμμένο για άλλα ζητήματα ή χειρισμούς, αλλά εδώ έπρεπε να τα πάρει επιτέλους αρσενικά και αντί να πει - όπως κάνουν οι προσκυνημένοι - "φτιάξτε Μνημείο στον Πάχτα", αυτός ζήτησε από τους κατοίκους να ξεσηκωθούν για το αρσενικό στο νερό των παιδιών τους και να μην αφήσουν σε χλωρό κλαρί τον Δήμαρχο!\nΙΔΟΥ ΤΟ ΒΙΝΤΕΟ ΟΠΟΥ Ο ΠΑΧΤΑΣ ΒΑΖΟΝΤΑΣ ΚΑΙ ΧΙΛΙΕΣ ΣΑΛΤΣΕΣ, ΟΜΟΛΟΓΕΙ\nΟΤΙ ΤΟ ΝΕΡΟ ΣΤΟ ΝΕΟΧΩΡΙ ΕΧΕΙ ΑΡΣΕΝΙΚΟ ΠΑΝΩ ΑΠΟ ΤΑ ΟΡΙΑ!\n(Δείτε το βίντεο στο 7.38΄)\nΑνώνυμος 17 Σεπτεμβρίου 2013 - 6:37 μ.μ.\nΜπράβο στον Πάνο τον Καμμένο.\nΑποδεικνύεται πως οι Ανεξάρτητοι Έλληνες είναι το μόνο κόμμα που ενδιαφέρεται για το λαό και τους απλούς πολίτες.\nΑνώνυμος 18 Σεπτεμβρίου 2013 - 10:50 π.μ.\nΑν ο Καμμένος είχε αρχ@@@@δια, δεν θα τόπαιρνε πίσω!! Θα τους κερνούσε όλους ένα ποτήρι με νερό Χαλκιδικής δημοσίως!!! Αλλά τι να πεις;; Μπούλης ήταν και Μπούλης είναι!!!!


Δεμένα τα πλοία - Πανελλαδική Απεργία 23 Φλεβάρη από 00:01 έως 24 Φλεβάρη 24:00 - Drepani.gr - Argyrades.gr - news\nMar 07, 2021 Επικαιρότητα 177\nMar 07, 2021 Επικαιρότητα 174\nMar 07, 2021 Επικαιρότητα 359\nMar 07, 2021 Αθλητικά 146\nΔεμένα τα πλοία - Πανελλαδική Απεργία 23 Φλεβάρη από 00:01 έως 24 Φλεβάρη 24:00\nΚαββαδίας February 19, 2021\t164\nΣαρανταοκτάωρη Πανελλαδική- Προειδοποιητική Απεργία σε όλες τις κατηγορίες πλοίων στις 23 Φλεβάρη από 00:01 έως 24 Φλεβάρη 24:00, με προοπτική κλιμάκωσης, αποφάσισαν τα σωματεία Ναυτεργατών. Και το Συνδικάτο Ναυτεργατών Κέρκυρας - Ηγουμενίτσας "ο Άγιος Σπυρίδων"\nΚυβέρνηση και εφοπλιστές κλιμακώνουν την επίθεσή τους ενάντια στα δικαιώματά μας, επιχειρούν την κατάργηση των ΣΣΕ σε όλες τις κατηγορίες πλοίων έχοντας ήδη θεσπίσει στην Βουλή την εκτρωματική νομοθετική ρύθμιση για την ποντοπόρο Ναυτιλία.\nΠροκλητικά η κυβέρνηση πέρασε πρόσφατα νεότερη διάταξη επιφέροντας σκανδαλώδεις μειώσεις στα πρόστιμα που αφορούν την παραβίαση των εργασιακών μας δικαιωμάτων και τα οποία συνδέονται με τα ωράρια εργασίας και τις ώρες ανάπαυσης, στο όνομα των προβλημάτων που υπάρχουν στις λιμενικές εγκαταστάσεις, (μετατοπίζοντας με τον τρόπο αυτό τις δικές τους ευθύνες και όλων ως τώρα των κυβερνήσεων στις πλάτες των Ναυτεργατών) που δεν έχουν προβεί στα αναγκαία έργα για την αναβάθμιση των λιμανιών σύμφωνα με τις σημερινές σύγχρονες ανάγκες των πλοίων.\nΟι δρακόντειες περικοπές στις συντάξεις μας σε συνδυασμό με την κατάργηση της αυτοτέλειας του ΝΑΤ και των άλλων ασφαλιστικών μας ταμείων έχουν επιδεινώσει τραγικά τον χρόνο για την απόδοση των ασφαλιστικών παροχών στους δικαιούχους Ναυτεργάτες.\nΤα φτωχοεπιδόματα του covid-19 και αυτό της ανεργίας καθυστερούν δραματικά με αποτέλεσμα η επιβίωση όλων όσων έχουν ανασταλεί οι ΣΣΕ και βρίσκονται σε ανεργία να είναι αδύνατη και η κατάσταση να έχει φθάσει στο απροχώρητο.\nΟι ΣΣΕ και τα Ναυτεργατικά δικαιώματα μέσα στα καράβια υπονομεύονται, αμφισβητούνται και ακυρώνονται και η εφοπλιστική αυθαιρεσία με την ανοχή του ΥΕΝ έχει κτυπήσει παντού κόκκινο!\nΑκόμη και σε αυτό το υγειονομικό πρόβλημα εν μέσω πανδημίας τα απανωτά κρούσματα που σημειώνονται στα πλοία αποδεικνύουν την ανυπαρξία ουσιαστικών μέτρων, μέσων και ελέγχων που αφορά την ανάγκη προστασίας της υγείας των Ναυτεργατών.\nΤην ίδια περίοδο κυβέρνηση - εφοπλιστές συνεχίζουν να αδρανούν και να αδιαφορούν για τον μακροχρόνιο εγκλωβισμό των Ναυτεργατών στην ποντοπόρο ναυτιλία σε ότι αφορά την παλιννόστησή τους.\nΣτην πραγματικότητα εν μέσω πανδημίας οι Ναυτεργάτες δέχονται μια σφοδρή επίθεση ενάντια σε όλα τα δικαιώματά τους από την κυβέρνηση και τους εφοπλιστές. Ο στόχος είναι σαφής και ξεκάθαρος, να χτυπήσουν τα εναπομείναντα δικαιώματα παρέχοντας απεριόριστα προνόμια στους εφοπλιστές για να αντιμετωπίσουν επιτυχώς την κρίση και παράλληλα τις συνέπειες από αυτή να τις φορτώσουν στις πλάτες των Ναυτεργατών.\nΜπροστά σε αυτές τις εξελίξεις ο δρόμος που καλούμαστε να ακολουθήσουμε είναι αυτός του οργανωμένου αγώνα, βάζοντας μπροστά τα δίκαια αιτήματά μας και τις σύγχρονες ανάγκες μας.\nΚατάργηση των νόμων 4714/2020, 4150/2013, 4770/2021 και όλων των αντιδραστικών νομοθετικών ρυθμίσεων που έγιναν στο όνομα της ανταγωνιστικότητας και θίγουν θεμελιώδη Ναυτεργατικά δικαιώματα.\nΕπαναφορά όλων των συνταξιοδοτικών μας δικαιωμάτων με την κατάργηση όλων των αντιασφαλιστικών νόμων, αυτοτέλεια του ΝΑΤ, του Οίκου Ναύτη και των υπόλοιπων ταμείων μας.\nΥπογραφή ΣΣΕ 2020 - 2021 σε όλες τις κατηγορίες πλοίων, κοινωνική ασφάλιση και ΣΣΕ για όλους τους Ναυτεργάτες.\nΛήψη όλων των αναγκαίων μέτρων για την άμεση απόδοση του επιδόματος covid-19 και ανεργίας σε όλους τους Ναυτεργάτες.\nΚαθολική ιατροφαρμακευτική περίθαλψη για όλους τους Ναυτεργάτες.\nΔημόσια εκπαίδευση, αναβάθμιση των υποδομών, προσλήψεις προσωπικού, βελτίωση της υλικοτεχνικής βάσης και της διδακτέας ύλης.\nΗ πρόσφατη συνάντησή μας με τον Υπουργό Ε.Ν ξεκαθαρίζει και αυτή την φορά ότι ο ίδιος και η κυβέρνηση δεν έχουν την παραμικρή πολιτική βούληση να δώσουν λύσεις στο σύνολο των οξυμένων Ναυτεργατικών προβλημάτων.\nΚαλούμε τους Ναυτεργάτες ενωμένοι να δώσουν αγωνιστικά το παρόν,\nνα κάνουν δική τους υπόθεση τα αιτήματα και την επιτυχία της απεργίας.\nΈναρξη απεργίας 23 Φλεβάρη 2021 ώρα 00.01 - Λήξη απεργίας 24 Φλεβάρη 2021 ώρα 24.00\nLast modified on Friday, 19 February 2021 12:06\n« Κοροναϊός – εμβόλιο: Τα… μυστήρια της Κέρκυρας ΝΕ Κέρκυρας ΚΙΝΑΛ: “Απροετοίμαστα τα Κέντρα Υγείας για τους εμβολιασμούς ” »


« Επίδοση βαθμολογίας και τίτλων προόδου\nΕικαστικές παρεμβάσεις »\nΟι ενδιαφερόμενοι γονείς μπορούν να δανειστούν το DVD για να το αντιγράψουν από το Διευθυντή του σχολείου.\nΗ βιντεοσκόπηση της παράστασης των μαθητών της Γ τάξης «Αυτοί δεν είναι σαν Εμάς» δυστυχώς αντιμετωπίζει σημαντικά προβλήματα ποιότητας εικόνας και ήχου. Εντός των ερχόμενων ημερών θα επιχειρηθεί η επεξεργασία της με σκοπό τη βελτίωση κυρίως του ήχου της, προκειμένου να κρίνουμε αν αξίζει να εγγραφεί σε ψηφιακό δίσκο.\nΑναρτήθηκε στις: Δευτέρα 13 Ιούνιος 2016. Κατηγορία: Σχολικές εορτές. Μπορείτε να παρακολουθήσετε οποιαδήποτε απάντηση σε αυτό το άρθρο, μέσω του RSS 2.0. Μπορείτε να αφήσετε μια απάντηση, ή να κάντε trackback από το δικό σας site.


Ελλάδα - Κύπρος - Ισραήλ: Νέα γεω-οικονομική συμμαχία; -\nΑρχική » Ελλάδα – Κύπρος – Ισραήλ: Νέα γεω-οικονομική συμμαχία;\nαπό admin 30 Αυγούστου 2012\nΗ έγκριτη κυπριακή εφημερίδα Φιλελεύθερος με αφορμή την πρόσφατη επίσκεψη του Ισραηλινού προέδρου Σιμόν Πέρες στην Αθήνα δημοσίευσε ένα αφιέρωμα για τις σχέσεις του Ισραήλ με την Ελλάδα και την Κύπρο που τα τελευταία χρόνια έχουν αναβαθμιστεί. Από το αφιέρωμα αυτό που επιμελήθηκε η δημοσιογράφος Μαρία Ψαρρά, δημοσιεύουμε το άρθρο του Βαγγέλη Πισσία και τη συνέντευξη που παραχώρησε ο Σταύρος Λυγερός. Ολόκληρο το αφιέρωμα μπορείτε να το διαβάσετε εδώ.\nΓεωπολιτική και «εθνικό συμφέρον»\nΗ στρατηγική συμμαχία με το Ισραήλ είναι όχι μόνο ρηχή αλλά εμπεριέχει κινδύνους\nΤο πολιτικό προσωπικό των δύο χωρών μας δεν δέχεται φαίνεται να εξετάσει και το εύλογο: ότι η στρατηγική του Ισραήλ επιδιώκει οφέλη από μια αδύναμη και απομονωμένη Κύπρο και από μια περισσότερο αδύναμη και απομονωμένη Ελλάδα\nΕάν ο αναγνώστης αυτού του άρθρου γνωρίζει ότι ο συντάκτης του είναι ο συντονιστής των αποστολών «Ένα καράβι για τη Γάζα» ενδέχεται να τοποθετηθεί εκ προοιμίου σε θέση φιλικού ή αντίπαλου κριτή των επιχειρημάτων που θα αναγνώσει. Εάν γνωρίζει επιπρόσθετα ότι ο ίδιος άνθρωπος συνελήφθη από το ισραηλινό Πολεμικό Ναυτικό κατά την φονική επίθεση του 2010, στα διεθνή ύδατα, νότια της Κύπρου, και υπέστη βασανισμό, ίσως αυτόματα θέσει σε αμφισβήτηση την αντικειμενικότητα των τοποθετήσεώς του. Παρά τη μειονεκτική θέση ωστόσο του γράφοντος έναντι του αναγνώστη, διατηρείται η ελπίς ότι ορισμένα επιχειρήματα έχουν ενίοτε την αυτοτελή σημασία τους και συνεπώς η αντικειμενική, κατά το δυνατόν, αξιολόγησή τους μπορεί, καλή τη πίστει, να επιτευχθεί.\nΗ Κύπρος είναι σήμερα, εν έτει 2012, ευρωπαϊκή χώρα που υφίσταται τη διαίρεση και κατοχή μεγάλου τμήματος του εδάφους της από το τουρκικό κράτος. Η Κύπρος περιήλθε σε αυτή την κατάσταση μετά από στρατιωτική εισβολή, ακολούθησαν αίμα και δάκρυα, πέρασαν 38 χρόνια κι όμως οι πληγές δεν κλείνουν. Η Παλαιστίνη είναι και αυτή χώρα διαιρεμένη και υπό ισραηλινή κατοχή. Εκεί συνεχίζονται οι στρατιωτικές επιχειρήσεις, όπου το αίμα και τα δάκρυα δεν έπαψαν επί δεκαετίες να κυλούν.\nΓνωστά θα πει κάποιος όλα αυτά, αλλά και η λύτρωση μιας χώρας υπό κατοχή δεν γίνεται με την κινητοποίηση του παγκόσμιου συναισθήματος ούτε με την επίκληση του δικαίου στους διεθνείς οργανισμούς. Και βέβαια δεν αρκεί η αλληλεγγύη και η «ισχύς εν τη ενώσει» των αδυνάμων. Στη διεθνή σκηνή επικρατεί αφ’ ενός η λογική των συσχετισμών ισχύος, παγκόσμιων και περιφερειακών, και αφ’ ετέρου κάθε χώρα επικεντρώνει τις προσπάθειές της στην προάσπιση του εθνικού της συμφέροντος, το οποίο προάγει με τη δημιουργία αρραγούς εσωτερικού μετώπου, κατάλληλων αμυντικών διατάξεων και ωφέλιμων διεθνών συμμαχιών. Στην προέκταση αυτής της λογικής προβάλλει συνήθως και η -κατά τη γνώμη μας- σοφιστεία «ο εχθρός του εχθρού μου είναι φίλος μου».\nΌμως, οι παραπάνω φαινομενικές αλήθειες, αν και στέρεες στην εσωτερική τους λογική, δεν αποτελούν την όλη αλήθεια. Κι όπως συμβαίνει πάντοτε, όπως γνωρίζει εμπειρικά και ο απλός λαός, η μισή αλήθεια αδικεί κατάφωρα τον εαυτό της όταν δεν μπορεί να συνυπάρξει με την υπόλοιπη αλήθεια.\nΓιατί η δύναμη της λογικής των συσχετισμών ισχύος δεν αντιρροπεί πάντοτε τη δύναμη του δικαίου ούτε ακυρώνει την απαντοχή των αδυνάμων που δέχονται την επίθεση των ισχυρών. Γιατί οι διεθνείς συμμαχίες που δεν έχουν βάση ηθική αποδεικνύονται συχνά εφήμερες, αδύναμες, επιπόλαιες καθότι «ένθεν κακείθεν» καιροσκοπικές.\nΗ στρατιωτική μηχανή, η διπλωματική δράση και το εκτεταμένο διεθνές συμμαχικό πλαίσιο των ΗΠΑ δεν απέτρεψαν την ήττα τους στο Βιετνάμ, στο Ιράκ, στο Αφγανιστάν και όπου αλλού επιχείρησαν, εν αδίκω, την ηγεμονία τους να εξασκήσουν. Η στρατιωτική μηχανή του Ισραήλ εξέπνευσε στον ποταμό Λιτάνι και δεν απέφυγε την ταπείνωση και την συντριβή στον πόλεμο του Λιβάνου από αντάρτες που αντιστάθηκαν με πίστη και ψυχή, μόλις 6 χρόνια πριν. Δεν είναι γι’ αυτό αναίτια η προπαγανδιστική προσπάθεια των Αμερικανών να νομιμοποιήσουν την πολιτική εγκληματικότητά τους εμφανιζόμενοι ως υπερασπιστές των ανθρώπινων δικαιωμάτων ούτε η αντίστοιχη των Ισραηλινών να εμφανίζονται ως τα διαρκή θύματα της ιστορίας. Η Κύπρος και η Ελλάδα έχουν όμως επί αυτών των ζητημάτων την δική τους ιστορία. Η στρατηγική συμμαχία με το Ισραήλ, και η μετατροπή τους σε οικονομική και πολεμική επιχειρησιακή του ενδοχώρα, είναι συνεπώς όχι μόνο ρηχή, ανώφελη και αφελής, αλλά εμπεριέχει και μεγάλους κινδύνους.\nΗ Κύπρος και η Ελλάδα, προπαντός, σε κρίση βαθιά περιδινούμενες, ουδέν όφελος εγνώρισαν, όσο καιρό αναπτύσσεται η περιώνυμη συμμαχία τους με το Ισραήλ, από τους νονούς των περιβόητων διεθνών οίκων αξιολόγησης και των διεθνών χρηματαγορών που διατηρούν στενούς δεσμούς με το εβραϊκό λόμπι. Καμία επιρροή δεν ασκήθηκε από αυτούς, προς οικτρή διάψευση των όσων πίστεψαν σε υποσχέσεις. Συνάμα, το πολιτικό προσωπικό των δύο χωρών μας δεν δέχεται φαίνεται να εξετάσει και το εύλογο: ότι η στρατηγική του Ισραήλ επιδιώκει οφέλη από μια αδύναμη και απομονωμένη Κύπρο και από μια περισσότερο αδύναμη και απομονωμένη Ελλάδα – απευχόμενο προφανώς για το λόγο αυτό την ενδυνάμωσή τους και την αυτοδυναμία τους. Αντίθετα, οι πολιτικές μας ηγεσίες πορεύονται κοντόθωρα και απερίσκεπτα σε επικίνδυνους γεωπολιτικούς ατραπούς κρατώντας μύθους ως επιχειρήματα.\nΜύθος πρώτος: Υδρογονάνθρακες, ο συν-εταιρικός με το Ισραήλ θησαυρός. Μύθος ως προς το μέγεθος των κοιτασμάτων της λεκάνης της Λεβαντίνης (αδιάψευστα τα έγκυρα ερευνητικά δεδομένα) που το Ισραήλ προορίζει δι’ ίδιον βραχυπρόθεσμο αναλώσιμο όφελος και για στρατηγικό του απόθεμα. Η εκμετάλλευση των επί του παρόντος υποτιθέμενων σημαντικών κοιτασμάτων στην ελληνική ΑΟΖ -όταν αυτή ορισθεί… προαπαιτεί φυσικά αξιόπιστες έρευνες καθώς και τεχνικοοικονομικές και περιβαλλοντικές μελέτες.\nΕξάρτηση από την Τουρκία\nΜύθος δεύτερος: Το Ισραήλ αντισταθμίζει την απειλή εκ Τουρκίας. Πρόκειται για μύθο που όταν δεν εξαντλείται σε μικροεντυπωσιασμούς μπορεί να επιβεβαιώνεται μόνο «στα εύκολα», όχι όμως και «στα δύσκολα». Το Ισραήλ, γεωγραφικά στριμωγμένο και περιφερειακά απομονωμένο, σε ισχυρή γεωπολιτική αλληλεξάρτηση με την Τουρκία, έχει την ανάγκη της τουλάχιστον τόσο, όσο έχει και εκείνη τη δική του ανάγκη. Όμως, πέρα από τις όποιες υποκειμενικές εκτιμήσεις, είναι γεγονός πως μετά την αυτοκαταστροφική ισραηλινή πειρατική επίθεση στον «Στολίσκο της Ελευθερίας» και ειδικότερα στο πλοίο Μavi Μarmara τo 2010, oι λεονταρισμοί και από τις δύο πλευρές δεν έχουν έρμα. Στο παρασκήνιο συντελούνται διεργασίες με παρέμβαση και των ΗΠΑ, «ρεαλιστές» υπάρχουν και στις δύο πλευρές που άριστες σχέσεις διατηρούσαν μεταξύ τους στο παρελθόν, ισχυρό φιλοϊσραηλινό λόμπι υπάρχει στην Τουρκία, κυρίως εκτός αλλά και εντός του μουσουλμανικού χώρου. Η δυστυχής περίπτωση της «στυμμένης λεμονόκουπας» συνεπώς ας μην αποκλειστεί.\nΠοιο εθνικό συμφέρον υπερασπίζονται Αθήνα και Λευκωσία; ΤΑ ΒΡΑΧΥΠΡΟΘΕΣΜΑ αλλά προπαντός τα μεσο-μακροπρόθεσμα συμφέροντα της Κύπρου και της Ελλάδας στο περιφερειακό διαρκούς μεταβλητότητας και υψηλής απροσδιοριστίας- γεωπολιτικό επίπεδο συνδέονται με παραδοσιακά φίλες χώρες και λαούς, όπως η Ρωσία και ο γεω-οικονομικά ανερχόμενος -παρά τους σπασμούς της παρούσας γέννας αραβικός κόσμος. Αντίθετα, μόνο συγκυριακά και υπό όρους μπορούν αυτά να συνδέονται και με το (μόνιμα αποσταθεροποιητικό) Ισραήλ. Για τους παραπάνω λόγους, τα μέσα πίεσης προς την Τουρκία προκειμένου να εντάξει τις σχέσεις της με Κύπρο και Ελλάδα στο πλαίσιο σεβασμού του διεθνούς δικαίου αποδυναμώνουν όταν, εντέχνως πλην σαφώς, εξωθούμαστε από το Ισραήλ σε προσάρτηση στο άρμα του και σε απομόνωση από φίλιες χώρες.\nΕν’ είδει συμπεράσματος: το Ισραήλ μπορεί να θεωρεί πως με τη ριψοκίνδυνη στρατηγική του υπερασπίζεται το εθνικό του συμφέρον. Δικαίωμά του, όπως και δικαίωμα του λαού του και πολλών φωτισμένων και φιλειρηνικών πολιτών του να ανατρέψουν αυτή τη στρατηγική. Εμείς όμως, ποιας χώρας το εθνικό συμφέρον υπερασπιζόμαστε;\n*Ο Βαγγέλης Πισσίας είναι δρ Διεθνών Οικονομικών Σχέσεων.\nΗ συνέντευξη του Σταύρου Λυγερού στη Μαρία Ψαρρά που επιμελήθηκε το σχετικό αφιέρωμα.\nΣταύρος Λυγερός»: Στρατηγική ισορροπία η επιλογή της Αθήνας, Να αντιμετωπίσει το Ισραήλ ως εταίρο όπου συγκλίνουν τα συμφέροντά τους\nΟ δημοσιογράφος-συγγραφέας Σταύρος Λυγερός εκτιμά ότι «η αναβάθμιση των σχέσεων Ελλάδας-Ισραήλ έχει όλες τις προϋποθέσεις να είναι θετική. Εξαρτάται όμως από το πώς θα τη χειριστεί η ελληνική πλευρά».\n«Οι γεωπολιτικές ισορροπίες στην Ανατολική Μεσόγειο και τη Μέση Ανατολή έχουν αλλάξει και το Ισραήλ που μέχρι πρόσφατα είχε έναν ασφαλή, διάπλατο δρόμο προς τη Δύση, συνειδητοποιεί ότι δεν τον έχει πια.\nΣτο σκηνικό οι Ισραηλινοί «ξανα-ανακάλυψαν» ότι ο μόνος σταθερός δρόμος είναι ο ελληνικός, μέσω της Ελλάδας και της Κύπρου Η αραβική εξέγερση υπενθύμισε στους Ισραηλινούς ότι σ’ αυτή την περιοχή το γεωπολιτικό παιχνίδι επηρεάζεται καθοριστικά από το θρησκευτικό – πολιτισμικό κριτήριο. Η δε ρήξη με τη νεοοθωμανική Τουρκία τούς στέρησε από ένα σύμμαχο που τους εξασφάλιζε πολύτιμο στρατηγικό βάθος και ασφαλή δρόμο προς την Ευρώπη. Η προσέγγιση της Άγκυρας με τη Συρία και κυρίως με το Ιράν ενίσχυσε τις ανησυχίες του Τελ Αβίβ. Σε αυτό το σκηνικό, οι Ισραηλινοί «ξανα-ανακάλυψαν» ότι ο μόνος σταθερός δρόμος είναι ο ελληνικός, μέσω δηλαδή της Ελλάδας και της Κύπρου», σημειώνει ο Σταύρος Λυγερός.\n«Οι Ισραηλινοί, που σκέφτονται με στρατηγικούς όρους, σκέφτηκαν να στραφούν προς Αθήνα και Λευκωσία. Το «άνοιγμα» αυτό μάλιστα συνέπεσε με την ανακάλυψη των κοιτασμάτων στην Ανατολική Μεσόγειο και τη δημιουργία ενός πλαισίου κοινών συμφερόντων. Τόσο η Ελλάδα όσο και η Κύπρος ανταποκρίθηκαν θετικά σε αυτό το άνοιγμα, η κάθε μια για τους δικούς της λόγους. Ωστόσο, φαίνεται σαν να αντιδρούν εξ αντανακλάσεως «καλέσματα» του Ισραήλ, χωρίς να υπάρχει ένα στρατηγικό σχέδιο για την προσέγγιση αυτή», τονίζει ο αναλυτής και εξηγεί: «Για παράδειγμα, το Ισραήλ δεν ζητά από την Ελλάδα να αλλάξει την πολιτική της απέναντι στο παλαιστινιακό ζήτημα. Πιστεύω πως η Ελλάδα οφείλει να προχωρήσει σε μια ισορροπημένη σχέση με το Ισραήλ, χωρίς όμως να γίνει δορυφόρος ή υποχείριό του. Να αντιμετωπίσει δηλαδή το Ισραήλ ως εταίρο που τα συμφέροντά τους συγκλίνουν, χωρίς να ταυτιστεί με τις θέσεις και τις απόψεις του (πχ. για το Ιράν). Το ζήτημα είναι αν η Αθήνα θα μπορεί να χαράξει αυτή τη στρατηγική. Αυτό μόνο ο χρόνος θα το δείξει τελικά…»\nΣτην ερώτησή μας αν η προσέγγιση Ελλάδας-Κύπρου Ισραήλ θα βλάψει τις παραδοσιακά καλές σχέσεις των Ελλήνων με τους Άραβες, ο Σταύρος Λυγερός απαντά: «Οι σχέσεις των Ελλήνων με τον αραβικό κόσμο μετρούν πολλά χρόνια. Έχουμε κοινές ιστορικές μνήμες, μας γνωρίζουν και τους γνωρίζουμε. Για τον λόγο αυτό, είχαμε σημαντικό εμπορικό πλεονέκτημα στην περιοχή ειδικά μετά τον Β΄ Παγκόσμιο Πόλεμο. Επί Ανδρέα Παπανδρέου αυτή η σχέση βάθυνε. Ωστόσο, στη συνέχεια, η σχέση αφέθηκε να χαλαρώσει, για να μην πω να εκφυλιστεί, ειδικά από την κυβέρνηση Μητσοτάκη και Σημίτη και μετά. Η πολιτική Ερντογάν ή -πιο σωστά- η στρατηγική Νταβούτογλου επέλεξε τη στροφή και την ενίσχυση των σχέσεων της νεο-οθωμανικής Τουρκίας προς τη Μέση Ανατολή. Όταν ο Ερντογάν φαίνεται να υψώνει ανάστημα (ακόμη) και στο Ισραήλ, οι Άραβες ξαναβλέπουν με διαφορετικό μάτι την Τουρκία. Καμία ελληνική πολιτική δεν θα μπορούσε να εξισορροπήσει αυτό το άνοιγμα Ερντογάν στη μουσουλμανική κοινή γνώμη. Ήταν ένα γήπεδο στο οποίο η Ελλάδα δεν μπορούσε να κερδίσει».\nΚαι καταλήγει ως εξής: «Η Ελλάδα οφείλει να τηρήσει μια ισορροπημένη πολιτική στην περιοχή, μια στρατηγική ισορροπίας. Να εμβαθύνει και να αναπτύξει σχέσεις γεωοικονομίας με το Ισραήλ, να διατηρήσει όμως και τις σχέσεις με τους Παλαιστινίους. Να κάνει μια πολιτική αρχών και όχι να μπει σε ανταγωνισμό με την Τουρκία».\ntopΒαγγέλης ΠισσίαςΣταύρος Λυγερός


Κυβερνήσαντες και κυβερνώντες αποποιούνται τις ευθύνες τους - Αποψεις | RED LINE\nRED LINE › Ελλαδα › Αποψεις › Κυβερνήσαντες και κυβερνώντες αποποιούνται τις ευθύνες τους\n2018-08-30 02:30:21 EET\nΤη μεγαλύτερη ευθύνη από πολλές πλευρές έχουν η Ν.Δ. και το ΠΑΣΟΚ, οι μονοκομματικές κυβερνήσεις των οποίων την 35ετία 1974-2009, λόγω της κακοδιαχείρισης, των ατασθαλιών και των σκανδάλων, διόγκωσαν το δημόσιο χρέος και το έφτασαν το δ’ τρίμηνο του 2009 στα 301 δισ. ευρώ ή 126,7% του ΑΕΠ.\nΚαι, παρά τις θυσίες και το καταστροφικό για τα ασφαλιστικά ταμεία και τις τράπεζες «κούρεμα» των ομολόγων που κρατούσαν (το διαβόητο PSI), το δημόσιο χρέος αυξήθηκε το δ’ τρίμηνο 2014 στα 319,6 δισ. ευρώ ή στο 178,9% του ΑΕΠ.\nΠαρ’ όλα αυτά, το δημόσιο χρέος, αντί να μειωθε, αυξήθηκε το α’ τρίμηνο του 2018 στα 322,6 δισ. ευρώ ή στο 180,4% του ΑΕΠ.\nΟ «βρόχος» αυτού του δυσβάστακτου δημόσιου χρέους -δημιούργημα πρωτίστως Ν.Δ. – ΠΑΣΟΚ και σε πολύ μικρότερη έκταση ΣΥΡΙΖΑ-ΑΝ.ΕΛΛ.- θα «σφίγγει» τη χώρα και τον λαό, εξαιτίας των υποχρεώσεων που επέβαλαν οι δανειστές στη σημερινή και στις επόμενες κυβερνήσεις, προκειμένου να εξασφαλίσουν την επιστροφή των χρημάτων τους.\nIl riccio 2018-08-30 - 12:25:22 EET\nΤα γράφει τέλεια, ΑΨΟΓΟΣ.


Τσεφερίν: «Είναι ακόμα νωρίς για το VAR στο Champions League» - CYPRUS SPORTS NEWS\nΤσεφερίν: «Είναι ακόμα νωρίς για το VAR στο Champions League»\nΟι ευρωπαϊκές διοργανώσεις θα εξακολουθήσουν να διεξάγονται χωρίς την βοήθεια του VAR. Τουλάχιστον για τώρα, όπως επιβεβαίωσε ο πρόεδρος της UEFA, Αλεξάντρ Τσεφερίν, σε συνέντευξη που παραχώρησε στην βρετανική εφημερίδα The Telegraph.\n«Υπάρχουν διαιτητές που δεν έχουν ακόμη κατανοήσει το σύνολο της λειτουργίας του Var, το ίδιο ισχύει και για τους φιλάθλους», είπε ο Τσεφερίν σχετικά με τη χρήση του «video assistant referee» στο Champions League και στο νεοσύστατο Nations League.\n«Για τον λόγο αυτό, νομίζω ότι είναι ακόμη νωρίς για να εισέλθει αυτή η καινοτομία στους κανονισμούς, θα πρέπει πρώτα να εκπαιδευτούν όλοι οι εμπλεκόμενοι. Τότε, θα μπορούμε να εισαγάγουμε το VAR, όταν έχουμε τη βεβαιότητα ότι όλοι θα καταλαβαίνουν τους κανόνες που το διέπουν».\nΟ Τσεφερίν αναρωτήθηκε επίσης, ιδιαίτερα για τον τρόπο που χρησιμοποιείται, προκειμένου να κριθεί εάν ένα γκολ ήταν κανονικό ή οφσάιντ. «Ως δικηγόρος, πάντα σκέφτομαι και μιλάω για την έννοια ενός κανόνα. Για παράδειγμα, η έννοια του κανόνα οφσάιντ είναι ότι ένας παίκτης θεωρείται οφσάιντ έχοντας πλεονέκτημα έναντι του άλλου. Αν έχει μακριά πόδια ή μακριά μύτη, είναι αυτό το οφσάιντ; Όχι, δεν είναι. Δεν είναι το νόημα του κανόνα. Αλλά βλέπω ένα πρόβλημα για το VAR, επειδή οι άνθρωποι μπορούν να πουν, «ακόμα κι αν είναι ένα εκατοστό μπροστά είναι οφσάιντ, δεν με νοιάζει...» Και αυτό είναι ένα πρόβλημα για εμένα», κατέληξε ο Σλοβένος πρόεδρος της UEFA.


Online Παιχνίδι Vegas Solitaire Tripeaks. Παίξτε το παιχνίδι online δωρεάν Vegas Solitaire Tripeaks. Κατεβάστε το παιχνίδι Vegas Solitaire Tripeaks. Παιχνίδια Τα τυχερά παιχνίδια - gr.qazgames.com\nΗ νέα, πολύχρωμα πασιέντζα περιμένει για την προσοχή σας. Τοποθετήστε το έτσι ώστε η σειρά των καρτών από την αύξηση, το χρώμα δεν έχει σημασία, μόνο την ανάπτυξη της κύριας κάρτας!\nΠεριγραφή του παιχνιδιού Vegas Solitaire Tripeaks γραμμή. Πώς να παίξετε το παιχνίδι online Η νέα, πολύχρωμα πασιέντζα περιμένει για την προσοχή σας. Τοποθετήστε το έτσι ώστε η σειρά των καρτών από την αύξηση, το χρώμα δεν έχει σημασία, μόνο την ανάπτυξη της κύριας κάρτας! Επίσης σε απόθεμα είναι το Τζόκερ, το οποίο μπορεί να χρησιμοποιηθεί ανά πάσα στιγμή. Η επιτυχής και καρποφόρα παιχνίδι ο φίλος μου!\nVegas Solitaire Tripeaks ( Ψηφοφορίες7, Δευτεροβάθμια Βαθμολογία: 3.14/5)


Έρευνα κατά της Tesla για ελαττωματικά ηλιακά πάνελ | Η Εφημερίδα των Συντακτών\nΗ ρυθμιστική αρχή κινητών αξιών των ΗΠΑ (SEC) ξεκίνησε έρευνα για την Tesla Inc με αφορμή καταγγελία ότι η εταιρεία δεν ενημέρωσε σωστά τους μετόχους της και το κοινό για κινδύνους πυρκαγιάς που σχετίζονται με ελαττώματα στο σύστημα ηλιακού πάνελ για πολλά χρόνια, σύμφωνα με επιστολή που επικαλείται το Reuters.\nΗ έρευνα αυξάνει την πίεση στην αυτοκινητοβιομηχανία, η οποία ήδη βρίσκεται αντιμέτωπη με μια ομοσπονδιακή έρευνα ασφαλείας για ατυχήματα που αφορούν τα συστήματα υποβοήθησης οδηγού. Ανησυχίες για πυρκαγιές από ηλιακά συστήματα Tesla έχουν εκφραστεί και στο παρελθόν, αλλά αυτή είναι η πρώτη έκθεση έρευνας από τη ρυθμιστική αρχή κινητών αξιών.\nΗ Επιτροπή Κεφαλαιαγοράς των ΗΠΑ αποκάλυψε την έρευνα της Tesla ως απάντηση σε αίτημα του Steven Henkes, πρώην διευθυντή του τομέα ποιότητας της Tesla, ο οποίος υπέβαλε καταγγελία για τα ηλιακά συστήματα το 2019 και ζήτησε από την υπηρεσία πληροφορίες σχετικά με την έκθεση.\n«Επιβεβαιώσαμε ότι η έρευνα από την οποία αναζητάτε αρχεία είναι ακόμη ενεργή και σε εξέλιξη», ανέφερε η SEC σε απάντηση της στον Henkes στις 24 Σεπτεμβρίου, απορρίπτοντας το αίτημά του να παράσχει τα αρχεία της. Ο αξιωματούχος της SEC είπε ότι η επιστολή δεν πρέπει να εκληφθεί ως ένδειξη από την υπηρεσία ότι έχουν σημειωθεί παραβιάσεις του νόμου. Το Reuters επιβεβαίωσε ανεξάρτητα ότι η επιστολή της SEC ήταν νόμιμη.\nΟ Henkes, πρώην διευθυντής του τμήματος ποιότητας της Toyota Motor, απολύθηκε από την Tesla τον Αύγουστο του 2020 και μήνυσε την Tesla ισχυριζόμενος ότι η απόλυση έγινε ως αντίποινα επειδή εξέφρασε ανησυχία για την ασφάλεια. Η Tesla δεν απάντησε στις ερωτήσεις του Reuters, ενώ η SEC αρνήθηκε να σχολιάσει.\nΣτην καταγγελία προς τη SEC, ο Henkes υποστηρίζει ότι η Tesla και η SolarCity, την οποία εξαγόρασε το 2016, δεν αποκάλυψαν την «ευθύνη και την έκθεσή τους σε υλικές ζημιές, κίνδυνο τραυματισμού χρηστών, πυρκαγιάς κ.λπ. στους μετόχους» πριν και μετά την εξαγορά.\nΗ Tesla απέτυχε επίσης να ειδοποιήσει τους πελάτες της ότι οι ελαττωματικοί ηλεκτρικοί σύνδεσμοι θα μπορούσαν να προκαλέσουν πυρκαγιά, σύμφωνα με την καταγγελία.\nΗ Tesla είπε στους καταναλωτές ότι έπρεπε να πραγματοποιήσει συντήρηση στο σύστημα ηλιακών πάνελ για να αποφευχθεί μια βλάβη που θα μπορούσε να τερματίσει τη λειτουργία του συστήματος. Δεν προειδοποίησε για κινδύνους πυρκαγιάς, δεν πρόσφερε προσωρινό κλείσιμο για να μετριάσει τον κίνδυνο και δεν ανέφερε τα προβλήματα στις ρυθμιστικές αρχές, είπε ο Henkes.\nΟι μετοχές της Tesla υποχώρησαν κατά 5,5% στα 960,25 δολάρια τη Δευτέρα μετά το δημοσίευμα του Reuters.